ಪ್ರತಿ ವಿತ್ತೀಯ ವರ್ಷ (ಫಿಸ್ಕಲ್ ಇಯರ್(FY)) 65,000 ವಿದೇಶಿಯರಿಗೆ ವೀಸಾ ನೀಡಬಹುದೆಂದು ಅಥವಾ H-1B ಸ್ಥಾನಮಾನವನ್ನು ನೀಡಬಹುದೆಂದು ಪ್ರಸಕ್ತ ಕಾನೂನು ಸೀಮಿತಗೊಳಿಸಿದೆ. ಇದರ ಜೊತೆಯಲ್ಲಿ, ಈ ಗರಿಷ್ಠ ಮಿತಿಯಿಂದ ಹೊರಗುಳಿದವರೆಂದರೆ ವಿಶ್ವವಿದ್ಯಾನಿಲಯಗಳು ಹಾಗು ಲಾಭಾಪೇಕ್ಷೆಯಿಲ್ಲದ ಸಂಶೋಧನಾ ಸೌಲಭ್ಯಗಳಲ್ಲಿ ಕಾರ್ಯ ನಿರ್ವಹಿಸುವ(ಆದರೆ ಅತ್ಯವಶ್ಯಕವಲ್ಲ) ಎಲ್ಲ H-1B ವಲಸಿಗರಹಿತರು. ಇದರರ್ಥ, ಗುತ್ತಿಗೆಯ ಆಧಾರದ ಮೇಲೆ ಕಾರ್ಯನಿರ್ವಹಿಸುತ್ತಿದ್ದು, ನೇರವಾಗಿ ಸಂಸ್ಥೆಯಲ್ಲಿ ಕೆಲಸಮಾಡದವರು ಈ ಗರಿಷ್ಠ ಮಿತಿಯಿಂದ ಹೊರಗುಳಿಯುತ್ತಾರೆ. ಮುಕ್ತ ವ್ಯಾಪಾರ ಒಪ್ಪಂದಗಳು, ಚಿಲಿ ಪ್ರಜೆಗಳಿಗೆ 1,400 ಹಾಗು ಸಿಂಗಾಪುರದ ಪ್ರಜೆಗಳಿಗೆ 5,400 ರಷ್ಟು ಸಾಂಖ್ಯಿಕ ಮಿತಿಗೆ ವೀಸಾ ನೀಡಲು ಅವಕಾಶ ನೀಡುತ್ತವೆ. U.S. ವಿಶ್ವವಿದ್ಯಾನಿಲಯದಿಂದ ಸ್ನಾತಕೋತ್ತರ ಅಥವಾ ಉನ್ನತ ಪದವಿಯನ್ನು ಪಡೆದ 20,000ದಷ್ಟು ವಿದೇಶಿ ವಿದ್ಯಾರ್ಥಿಗಳಿಗೆ H-1B ವೀಸಾಗಳ ಗರಿಷ್ಠ ಮಿತಿಯಿಂದ ವಿನಾಯಿತಿಯನ್ನೂ ಸಹ ಕಾನೂನು ನೀಡುತ್ತದೆ.
ಗರಿಷ್ಠ ಮಿತಿಯಲ್ಲಿ ವಾರ್ಷಿಕವಾಗಿ ತಾತ್ಕಾಲಿಕ ಹೆಚ್ಚುವರಿ ಮಾಡಿದ್ದರೂ ಸಹ, ವೀಸಾಗಳ ಲಭ್ಯತೆಯಲ್ಲಿ ವಾರ್ಷಿಕ ಕೊರತೆಯು 2000ನೇ ಇಸವಿಯ ಮಧ್ಯಭಾಗದಿಂದ ಆರಂಭಗೊಂಡಿತು. ಈ ಸಂಖ್ಯೆಯನ್ನು FY2001, FY2002 ಹಾಗು FY2003ರಲ್ಲಿ 195,000ರಷ್ಟಕ್ಕೆ ಹೆಚ್ಚಿಸಲಾಗಿತ್ತು. ಡಿಪಾರ್ಟ್ಮೆಂಟ್ ಆಫ್ ಹೋಂಲ್ಯಾಂಡ್ ಸೆಕ್ಯೂರಿಟಿಯು 2004ರಲ್ಲಿ ಸುಮಾರು 132,000 H-1B ವೀಸಾಗಳನ್ನು ಹಾಗು 2005ರಲ್ಲಿ 117,000 ವೀಸಾಗಳಿಗೆ ಅಂಗೀಕಾರ ನೀಡಿತು. H-1B ನೌಕರನಿಗೆ ಮೊದಲ ಸಲದ ವೀಸಾ ನೀಡಿಕೆಗೆ ಮಾಲೀಕನು ಏಪ್ರಿಲ್ 2, 2007ರ ಪ್ರಥಮ ದಿನ ಕೋರಿಕೆ ಸಲ್ಲಿಸಬಹುದಿತ್ತು, ಇದು ಅಕ್ಟೋಬರ್ 1, 2007ರಿಂದ ಜಾರಿಗೆ ಬಂದಿತು. ಏಪ್ರಿಲ್ 3, 2007ರಲ್ಲಿ, ಅಮೆರಿಕ ಪೌರತ್ವ ಮತ್ತು ವಲಸೆ ಸೇವೆಗಳು, 65,000ದ ಗರಿಷ್ಠ ಮಿತಿಗಿಂತ ಅಧಿಕ ಅರ್ಜಿಗಳನ್ನು ಏಪ್ರಿಲ್ 2ರಂದು ಸ್ವೀಕರಿಸಲಾಯಿತೆಂದು ಪ್ರಕಟಿಸಿತು. ಏಜೆನ್ಸಿ ನಿಯಮದ ಪ್ರಕಾರ, ಮೊದಲ ದಿನ ಸಲ್ಲಿಸಲಾದ ಅರ್ಜಿಗಳು ಪರಿಮಿತಿಯನ್ನು ಮೀರಿದ್ದರೆ, ಮೊದಲ ಎರಡು ದಿನಗಳಲ್ಲಿ ಸ್ವೀಕರಿಸಲಾದ ಎಲ್ಲ ಅರ್ಜಿಗಳನ್ನು ಲಾಟರಿ ಮೂಲಕ ಎತ್ತಿ, ಲಭ್ಯವಿರುವ ವೀಸಾಗಳ ಮಂಜೂರಾತಿಯನ್ನು ನಿರ್ಧರಿಸಲಾಯಿತು. 2008ರಲ್ಲಿ, 2009ರ US ವಿತ್ತೀಯ ವರ್ಷಕ್ಕೆ H-1B ವೀಸಾ ಕೋಟಾದಲ್ಲಿ ಅರ್ಜಿ ಸಲ್ಲಿಸುವ ಪ್ರಕ್ರಿಯೆಯು ಒಂದು ವಾರಗಳ ಕಾಲ ಹಿಡಿಯಿತು. 2008ರಲ್ಲಿ, ಒಟ್ಟಾರೆ 276,252 ವೀಸಾಗಳನ್ನು ನೀಡಲಾಯಿತು ಹಾಗು 2009ರಲ್ಲಿ ಈ ಸಂಖ್ಯೆಯು 214,271 ಕ್ಕೆ ಸ್ವಲ್ಪ ಮಟ್ಟಿಗೆ ಕುಸಿಯಿತು. ಅಮೆರಿಕನ್ ಇಮ್ಮಿಗ್ರೇಶನ್ ಲಾಯರ್ಸ್ ಅಸೋಸಿಯೇಶನ್ (AILA), ಈ ಪರಿಸ್ಥಿತಿಯನ್ನು ಬಿಕ್ಕಟ್ಟು ಎಂದು ವಿವರಿಸುತ್ತದೆ, ಹಾಗು ಈ ಪರಿಸ್ಥಿತಿಯನ್ನು ವಾಲ್ ಸ್ಟ್ರೀಟ್ ಜರ್ನಲ್, ಬಿಸ್ನೆಸ್ ವೀಕ್ ಹಾಗು ವಾಶಿಂಗ್ಟನ್ ಪೋಸ್ಟ್ ನಲ್ಲಿ ವರದಿ ಮಾಡಲಾಯಿತು. ಮಾಲೀಕರು, ತಮ್ಮ ಸಿಬ್ಬಂದಿ ಅಗತ್ಯಗಳನ್ನು ಯೋಜಿಸಲು ಸಾಧ್ಯವಾಗುತ್ತಿಲ್ಲವೆಂದು ಕಳವಳ ವ್ಯಕ್ತಪಡಿಸಿ, ಕಾಂಗ್ರೆಸ್‌ನ ಮೇಲೆ ತಮ್ಮ ಒತ್ತಡವನ್ನು ಹೇರಿದರು. ಮೈಕ್ರೋಸಾಫ್ಟ್ ಅಧ್ಯಕ್ಷ ಬಿಲ್ ಗೇಟ್ಸ್, 2007ರಲ್ಲಿ, ಕ್ಯಾಪಿಟಲ್ ಹಿಲ್ ನಲ್ಲಿ ವಿಸ್ತರಿತ ವೀಸಾ ಕಾರ್ಯಕ್ರಮದ ಪರವಾಗಿ ಸಾಕ್ಷ್ಯ ನುಡಿಯುತ್ತಾರೆ, ""ಖಾಲಿ ಹುದ್ದೆಗಳನ್ನು ತುಂಬಲು ಕುಶಲ ಕೆಲಸಗಾರರನ್ನು ಆಮದು ಮಾಡಿಕೊಳ್ಳದಿದ್ದರೆ, [U. S.ಆರ್ಥಿಕತೆ] ಅಪಾಯವನ್ನು ಎದುರಿಸಬೇಕಾಗುತ್ತದೆ"" "ಕೊರತೆಯನ್ನು ತುಂಬಲು ಕಾಂಗ್ರೆಸ್ ಮಸೂದೆಯನ್ನು ಮಂಡಿಸಲು ಯೋಜಿಸಿತು, ಆದರೆ ಅಂತಿಮವಾಗಿ ಕಾರ್ಯಕ್ರಮವು ಪರಿಷ್ಕರಣೆಗೆ ಒಳಪಡಲಿಲ್ಲ. " "ಕಾರ್ಯಕ್ರಮವು ಯಾವುದೇ ಪರಿಷ್ಕರಣೆಗೆ ಒಳಪಡದಿದ್ದರೂ ಸಹ, ಮಸೂದೆಯು ಅಂಗೀಕಾರಗೊಂಡಿತು." 
H-1B ಹಾಗು ಕಾನೂನುಬದ್ಧ ವಲಸೆಗಾರಿಕೆ
ಕಾಂಗ್ರೆಸ್‌ನ ವಾರ್ಷಿಕ ಸಂಖ್ಯಾತ್ಮಕ ಗರಿಷ್ಠ ಮಿತಿ
ಗುಪ್ತ ವೆಚ್ಚಗಳು ಹಾಗು ಮಾಲೀಕರಿಗೆ ಎದುರಾಗುವ ಅಪಾಯಗಳು
H-1B ನೌಕರರ ಆದಾಯ ತೆರಿಗೆ ಸಂದಾಯ ಸ್ಥಾನಮಾನ